**Αναμονή σε Προδικαστική Προσφυγή κατά της απόφασης της ΕΑΔΗΣΥ**

Ημ/νία υποβολής: ***22/08/2021***

**Ερώτηση**

Θα ήθελα να ρωτήσω κάτι για έναν διαγωνισμό που έχουμε:

Κατατέθηκε **Προδικαστική Προσφυγή στην ΕΑΔΗΣΥ** κατά απόφασης του φορέα μας που έκανε αποδεκτό το πρακτικό αποσφράγισης και ελέγχου προσφορών. Η ΕΑΔΗΣΥ έκανε εν μέρει αποδεκτή την προσφυγή. **Απορρίφθηκαν οι προσφορές κάποιων συμμετεχόντων αλλά όχι του προσωρινού αναδόχου.** Εμείς συνεχίσαμε την διαγωνιστική διαδικασία με πρόσκληση για κατάθεση δικαιολογητικών και σύνταξη του σχετικού πρακτικού ελέγχου τους.

Η προσφεύγουσα κατέφυγε στο Διοικητικό Εφετείο κατά της απόφασης της ΕΑΔΗΣΥ.

**Σύμφωνα με το άρθρο 372 του ν. 4412/16 πρέπει να σταματήσω τη διαγωνιστική διαδικασία για 15 μέρες;** Είχα το πρακτικό κατακύρωσης έτοιμο για έγκριση από το ΔΣ. Η εκδίκαση της αίτησης αναστολής θα πραγματοποιηθεί στις 16/03/2023. Να μην το στείλω ΔΣ για έγκριση; Πρέπει να ορίσουμε δικηγόρο για την υπόθεση; Ποιές πρέπει να είναι οι ενέργειες από την πλευρά μας;

**Απάντηση:**

Σύμφωνα με την παρ. 6 Άρθρου 372 («Δικαστική προστασία - Αρμόδιο δικαστήριο»), η προθεσμία για την άσκηση και η άσκηση της αίτησης ενώπιον του Δικαστηρίου της παρ. 3 κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με την προσωρινή διαταγή της παρ. 7 το αρμόδιο δικαστήριο αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή της παρ. 7 το αρμόδιο δικαστήριο αποφανθεί διαφορετικά.

Συνεπώς πρέπει να σταματήσετε τη διαγωνιστική διαδικασία για 15 μέρες. (Περίοδος Standstill).

Πιο ορθά, όπως ορθώς αναφέρετε, δεδομένου ότι είναι άκρως νομικό θέμα (στο οποίο υπεισέρχετε ενδικοφανής προσφυγή) μπορείτε να ορίσετε δικηγόρο για την υπόθεση